《送程给事知越州》
宋代·王汾

名藩从古任惟良，况复深严琐闼郎。夕拜更持仙殿笔，昼归仍绾会稽章。

诗编岂愧微之富，杯酒应嗤贺监狂。惠政相承今邵杜，越人歌颂继南阳。

作者简介：王汾，字彦祖，钜野（今属山东）人。禹偁孙。第进士。仁宗嘉祐五年（一○六○）知潭州湘乡县（《金石补正》卷一○○）。神宗元丰中知兖州（《元祐党人传》卷二）。哲宗元祐三年（一○八八）召为太常少卿（《续资治通鉴长编》卷四一五）。四年，知明州（同上书卷四二二）。五年，为兵部侍郎（同上书卷四五三）。六年，以宝文阁待制知齐州（同上书卷四六六）。绍圣三年（一○九六）落职致仕。事见《宋史》卷二九三《王禹偁传》。今录诗四首。